Park Jae-suk

Park Jae-suk (født 7. november 1979) er en sørkoreansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

 Karriere 
Park deltok ved Verdensmesterskapet i boccia 2006 i Rio de Janeiro i Brasil, der han kom på 17.-plass individuelt, og Sør-Korea kom på 13.-plass i lagkonkurransen.CPISRA - Boccia CPISRA World Ranking List 2006  , besøkt 3. april 2013. Ved Verdenscupen i boccia 2007 fikk han bronse, bak David Smith og Francisco Javier Beltran, som gjorde at han ved utgangen av 2007 var rangert som nummer 5 i verden.- Boccia CPISRA World Ranking List 2007  , besøkt 4. april 2013.

Han deltok ved Paralympiske sommerleker 2008 i Beijing. I den individuelle konkurransen vant han sin gruppe i gruppespillet, og gikk videre til sluttspillet. Der møtte han imidlertid portugisiske João Paulo Fernandes i kvartfinalen, og tapte 2-3. Park endte dermed på 7.-plass i denne konkurransen.IPC - Beijing 2008 Paralympic Games - Boccia - Mixed Individual BC1, besøkt 4. april 2013. Ved Asia- og sørstillehavsmesterskapet i boccia 2009 fikk han to medaljer. Individuelt fikk han sølv, etter at han tapte finalen 1-4 for sin landsmann Kim Myeong-su, mens i lagkonkurransen fikk Sør-Korea bronse, etter at de vant bronsefinalen 8-5 over Japan. Park spilte her sammen Kim Myeong-su og Jeong So-yeong.CPISRA - 3rd Asia and South Pacific Boccia Championships 2009  , besøkt 4. april 2013.

 Referanser 

Kategori:Sørkoreanske bocciaspillere
Kategori:Sørkoreanske handikappidrettsutøvere
Kategori:Fødsler i 1979